## Pravilnik o obliku i sadržaju službenih iskaznica i značka ovlaštenih službenika porezne uprave

### NN 98/2002 (21.8.2002.), Pravilnik o obliku i sadržaju službenih iskaznica i značka ovlaštenih službenika porezne uprave

# MINISTARSTVO FINANCIJA

1635

Na teme­lju članka 16. Zakona o Poreznoj
upravi (»Narodne novine«, broj 67/01 i 94/01), ministar financija donosi

## PRAVILNIK

### O OBLIKU I SADRŽAJU SLUŽBENIH ISKAZNICA I ZNAČKâ OVLAŠTENIH SLUŽBENIKA POREZNE UPRAVE

SADRŽAJ
PRAVILNIKA

Članak 1.

Ovaj Pravilnik propisuje:

– oblik i sadržaj te materijal, veličinu,
boju i zaštitu obrazaca službenih iskaznica i službenih značkâ što ih nose ovlašteni
služ­benici Središ­nje­g ureda i područnih ureda Porezne uprave, i to:

a)
službenici koji obav­ljaju poslove inspekcijskog nadzora – viši inspektori i
inspektori,

b)
službenici koji obav­ljaju poslove na otkriva­nju poreznih kaznenih djela – viši
inspektori i inspektori,

c)
službenici koji obav­ljaju poslove ovrhe – ovlašteni službenici za ovrhu,

–
način ispostav­lja­nja, uporabe i zamjene,

–
postupke u slučaju vraća­nja, privremenog oduzima­nja, gubitka ili nestanka službenih
iskaznica i značkâ, te

–
vođe­nje evidencije o službenim iskaznicama i značkama u Ministarstvu
financija.

Obrasci
službenih iskaznica i obrasci službenih značkâ od »A« do »C« tiskani su uz ovaj
Pravilnik i čine ­nje­gov sastavni dio.

OBLIK I SADRŽAJ SLUŽBENIH ISKAZNICA

Članak
2.

Obrasce
službenih iskaznica (da­lje: iskaznica) izrađuje se tankoslojnom penetrirajućom
tehnikom u plavoj boji.

Veličina
je iskaznice 85 x 55 mm. Iskaznice su zaštićene prozirnom plastičnom masom.

Iskaznica
se izrađuje teme­ljem obrazaca za iskaznice »A«, »B« i »C« iz ovog Pravilnika.

Članak
3.

Pred­nja
strana iskaznice (lice) sadrži:

–
na gor­njoj lijevo strani grb Republike Hrvatske,

–
desno od grba je natpis: »REPUBLIKA HRVATSKA, MINISTARSTVO FINANCIJA, POREZNA
UPRAVA«,

–
ispod grba Republike Hrvatske je naziv: »SLUŽBENA ISKAZNICA SLUŽBENIKA S OVLAŠTENJIMA«,
a ispod navedenog teksta upisuje se ovlašte­nje te ime i prezime ovlaštenog službenika
Porezne uprave,

–
desno od navedenog teksta prazan je prostor za sliku 30 x 35 mm,

–
ispod slike ispisan je crvenom bojom serijski broj iskaznice,

–
na pred­njoj strani iskaznice, u zaštićenoj podlozi, otisnuti su grafički
znakovi u obliku otvorene k­njige s perom na lijevom strani i vage na desnoj
strani, natpisi »MINISTARSTVO FINANCIJA« i kratica »MF« te »POREZNA UPRAVA«.

Članak
4.

Iskaznice
službenika koji obav­ljaju poslove inspekcijskog nadzora (Obrazac »A«), osim
podatka navedenih u članku 3. ovog Pravilnika, na pred­njoj strani, u nazivu,
sadrže i natpis »ZA INSPEKCIJSKI NADZOR«, ispisan ispod teksta »službenika s
ovlašte­njima« te slovo »A« ispred serijskog broja.

Iskaznice
službenika koji obav­ljaju poslove otkriva­nja poreznih kaznenih djela (Obrazac
»B«), osim podataka navedenih u članku 3. ovog Pravilnika, na pred­njoj strani,
u nazivu, sadrže i natpis »ZA OTKRIVANJE POREZNIH KAZNENIH DJELA« ispisan ispod
teksta »službenika s ovlašte­njima« te slovo »B« ispred serijskog broja.

Iskaznice
službenika koji obav­ljaju poslove ovršnog postupka (Obrazac »C«), osim
podataka navedenih u članku 3. ovog Pravilnika, na pred­njoj strani, u nazivu,
sadrže i natpis »ZA POSLOVE OVRHE« ispisan ispod teksta »službenika s ovlašte­njima«
te slovo »C« ispred serijskog broja.

Članak
5.

Poleđina
iskaznice sadrži:

–
u gor­njem dijelu naznaku: »OVLAŠTENJA INSPEKTORA« za iskaznice serije »A« i
»B« i »OVLAŠTENJA« za iskaznice serije »C«, a ispod spomenute naznake, ispis
najznačajnijih ovlašte­nja odnosno dužnosti službenika Porezne uprave za
inspekcijski ili kazneni ili ovršni postupak,

–
u do­njem lijevom kutu ispisan je evidencijski broj,

–
ispred evidencijskog broja jesu slovne oznake: »A« za Službu nadzora, »B« Službe
za otkriva­nje poreznih kaznenih djela i »C« Službe za ovršni postupak i
porezne evidencije,

–
u do­njem dijelu u sredini su otisnute oznake M. P. i pečat Ministarstva
financija,

–
u do­njem desnom kutu ispisan je datum ispostav­lja­nja i potpis ministra.

Tekst
ovlašte­nja i sve slovne i brojčane oznake ispisane su na bijeloj podlozi.

OBLIK I SADRŽAJ SLUŽBENIH ZNAČKÂ

Članak
6.

Službene
značke izrađuje se prema obrascima za značke »A«, »B« i »C« iz ovog Pravilnika.

Službena
značka (da­lje: značka) izrađena je od kovine. Pod­loga je od mjedi. Značku
okružuje hrvatski pleter izveden u re­ljefu (kromiran). Veličina je 65 x 60 mm.
U sredini značke re­ljefno je smješten pozLaćen grb Republike Hrvatske. U
sredini lijevo od grba je otvorena k­njiga s perom, a desno vaga.

U
krugu oko grba ispod hrvatskog pletera, ispisan je u plavom emajlu tekst:
»REPUBLIKA HRVATSKA, MINISTARSTVO FINANCIJA, POREZNA UPRAVA«, a tekst ovlašte­nja
ispisan je u bijelom emajlu.

Tekst
ovlašte­nja na znački Službe za nadzor (Obrazac »A«) je »POREZNI INSPEKCIJSKI
POSTUPAK«, na znački Službe za otkriva­nje porezno-kaznenih djela (Obrazac »B«)
– »POREZNI KAZNENI POSTUPAK« i na znački Službe za ovršni postupak i porezne
evidencije (Obrazac »C«) – »POREZNI OVRŠNI POSTUPAK«.

U
do­njem je dijelu značke niklana lenta. Na lenti je plavim emajlom ispisan broj
značke ispred koje je slovna oznaka službe Porezne uprave.

ČUVANJE I UPORABA ISKAZNICE I ZNAČKE

Članak 7.

Službenu iskaznicu i značku nosi se pri
obav­lja­nju službenih poslova radi predstav­lja­nja, a čuva ih se u plavom kožnom
povezu.

Radi predstav­lja­nja, službenu iskaznicu
i značku nose i službenici s posebnim ovlašte­njima na položaju.

Članak
8.

Kožni
je povez iz članka 7. ovog Pravilnika trostruko pre­klop­ljen. Veličina je
svakoga pre­giba 9 x 12 cm.

Unutar­nji
pre­gib proziran je i predviđen za iskaznicu, a desna strana kožnog pre­giba
predviđena je za značku. Ispod značke, na kožnom povezu upisani su nazivi službe
Porezne uprave i to:

–
»SLUŽBA ZA NADZOR« – za značke serije »A«,

–
»SLUŽBA ZA OTKRIVANJE POREZNIH KAZNENIH DJELA« – za značke serije »B«, i

–
»SLUŽBA ZA OVRŠNI POSTUPAK I POREZNE EVIDENCIJE« – za značke serije »C«.

Članak
9.

Iskaznicom
odnosno značkom dokazuje se identitet, službeno svojstvo i ovlasti odnosno dužnosti
inspektora ili drugog ovlaštenog službenika Porezne uprave, a predočuje ih se
poreznom obvezniku na početku postupka i pritom ih se zadržava uza se.

Službenici
iz članka 1. ovog Pravilnika mogu upotrijebiti službenu iskaznicu i značku samo
u službene svrhe.

Za
svaku zlouporabu iskaznice i značke utvrđuje se ste­govnu i kaznenu
odgovornost.

Iskaznicu
i značku zabra­njeno je davati drugome.

ISPOSTAVLJANJE I VOĐENJE POPISA

Članak
10.

Iskaznice
i značke s pripadajućim kožnim povezom ispostav­lja Ministarstvo financija.

Ministarstvo
financija vodi i evidenciju o iskaznicama i značkama.

Evidencija
iz stavka 2. ovog članka sadržava:

–
naziv službe Porezne uprave kojoj su ispostav­ljene iskaznice i značke,

–
broj (količinu) ispostav­ljenih i danih iskaznica i značkâ,

–
ime i prezime službenika s ovlašte­njima Porezne uprave kojemu je ispostav­ljena
iskaznica i značka,

–
sliku ovlaštenog službenika veličine 30 x 35 mm,

–
jedinstveni matični broj građana,

–
naziv radnog mjesta (zva­nje i položaj),

–
evidencijski (upisni) broj iskaznice i značke,

–
serijski broj iskaznice i značke,

–
datum ispostav­lja­nja (izdava­nja) i dava­nja iskaznice i znač­ke,

–
datum povrata i razlog povrata iskaznice i značke,

–
potpis ovlaštenog službenika,

–
odje­ljak za napomene u koje­g se upisuje podatak o gubitku iskaznice i/ili značke,
privremeno oduzima­nje iskaznice i značke i slično, te

–
druge podatke.

GUBITAK ILI NESTANAK I POVRATAK ISKAZNICE
I ZNAČKE

Članak
11.

Službenik
s ovlašte­njima koji izgubi iskaznicu, odnosno značku ili na drugi način ostane
bez iskaznice odnosno značke, dužan je o tome odmah izvijestiti svog neposredno
pretpostav­ljenog čelnika.

Novu
iskaznicu i značku ispostavit će se nakon što se izgub­ljenu ili na drugi način
nestalu iskaznicu ili značku oglasi nevažećom u »Narodnim novinama«.

Radi
gubitka iskaznice i/ili značke, služba kojoj djelatnik pripada dužna je
provesti postupak i sastaviti izviješće o doga­đaju, te ga priložiti zahtjevu
za ispostav­lja­nje nove iskaznice i značke.

Članak
12.

Službenik
s ovlašte­njima kojemu prestane radni odnos u Ministarstvu financija, Poreznoj
upravi, dužan je pri prijamu rješe­nja o prestanku radnog odnosa, odnosno o
rasporedu na drugo službeničko mjesto, odmah, a najkasnije u roku osam dana,
predati iskaznicu i značku neposredno pretpostav­ljenom.

U
rješe­nju kojim se ovlaštenu službenu osobu uda­ljuje iz službe odredit će se i
oduzima­nje službene iskaznice i službene značke.

Čelnik
iz stavka 1. ovog članka dužan je prim­ljenu iskaznicu i značku dostaviti nadležnoj
službi u Ministarstvu financija.

Službeniku
s ovlašte­njima privremeno će se oduzeti iskaznicu i značku ako je protiv ­nje­ga
pokrenuta istraga ili je podignuta optužnica bez pokreta­nja istrage, odnosno
zbog drugih razloga do završetka postupka.

ZAMJENA ISKAZNICA

Članak
13.

Iskaznice
ispostav­ljene prema prijaš­njim propisima zamijenit će se iskaznicama i značkama
utvrđenim na teme­lju Pravilnika u roku 90 dana od dana stupa­nja na snagu ovog
Pravilnika.

Ministarstvo
financija će za sve službe Porezne uprave posebnom uputom utvrditi postupak i
način dodjele i zamjene iskaznice te dodjele značke.

STUPANJE NA SNAGU PRAVILNIKA

Članak
14.

Danom
stupa­nja na snagu ovog Pravilnika prestaje važiti Pravilnik o obrascu
iskaznice ovlaštenih službenika Porezne uprave (»Narodne novine«, broj 39/94).

Članak
15.

Ovaj
Pravilnik stupa na snagu osmoga dana nakon objave u »Narodnim novinama«.

Klasa:
471-01/01-01/581
Urbroj: 513-07/02-1
Zagreb, 15. srp­nja 2002.

Ministar financija
**prof. dr. sc. Mato Crkvenac, v. r.**

![](dodatni/358560.gif)

![](dodatni/358561.gif)

![](dodatni/358562.gif)

![](dodatni/358563.gif)

![](dodatni/358564.gif)

![](dodatni/358565.gif)

Pravilnik, NN 98/2002-1635
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)